Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Palestiinalaisministeri kuoli poliisin ja aktivistien yhteenottojen jälkeen.
Syyksi epäillään sydänkohtausta.
Yhteenotoissa palestiinalaiset ja ulkomaiset aktivistit -
vastustivat Israelin asutuspolitiikkaa Länsirannalla.
Entinen oikeusministeri Tzipi Livni ja oppositiojohtaja Jitzhak Herzog -
päättivät muodostaa maaliskuisiin vaaleihin yhteisen ehdokaslistan.
Kyselyt ennustavat, että liitosta tulee vahva haastaja Netanjahulle.
Irlannin parlamentti päätyi eilisessä äänestyksessä -
tunnustamaan palestiinalaisvaltion.
Myös Tanska ilmoitti aikovansa äänestää tunnustamisesta.
Palestiinalaisministeri kuoli poliisin ja aktivistien yhteenottojen jälkeen.
Israelin, palestiinalaisten ja Jordanian tekemä ruumiinavaus paljasti, -
että hän sai ilmeisesti sydän- kohtauksen mielenosoituksessa, -
jossa aktivistit vastustivat Israelin asutuspolitiikkaa Länsirannalla.
Ziad Abu Ein, 55, vastasi asutusasioista yhtenäishallituksessa, -
jonka muodostavat länsimaiden tukema Abbasin Fatah-puolue -
ja kansainvälisesti terroristijärjestöksi määritetty Hamas.
Israelin armeija tutki tapaukseen johtaneita olosuhteita.
Sen lausunnossa todettiin, -
että 200 mellakoijan marssi suuntasi kohti juutalaisasutusta -
ja että rajapoliisit pysäyttivät marssin joukkojenhallintakeinoilla.
Palestiinalaispresidentti Abbas kutsui koolle hätäkokouksen Ramallahiin.
Hän ilmoitti, että hallinto keskeyttää kaiken turvallisuusyhteistyön -
Israelin kanssa ja varoitti kaikkien vastausvaihtoehtojen olevan avoinna.
Uutiset Ziad Abu Einin kuolemasta järkyttivät meitä.
Pidämme häntä marttyyrinä.
Levätköön hänen sielunsa muiden marttyyrien kanssa.
Esitämme surunvalittelumme hänen perheelleen, kansallemme -
sekä arabi- ja muslimimaille.
Se, mitä tänään tapahtui, on todellinen rikos.
Kärsivällisyyttämme ei voi enää venyttää, emmekä voi vaieta.
Siksi johtajamme tapaavat nyt ja miettivät jatkotoimenpiteistä.
Kaikki vaihtoehdot ovat avoinna, -
kun mietitään keskusteluja ja toimeenpanoa.
USA:n ulkoministeriön tiedottaja Jen Psaki -
vaati Israelia ja palestiinalaisia lieventämään jännitteitä -
ja estämään väkivallan laajeneminen.
Kannamme syvää huolta palestiinalaisministerin kuolemasta -
mielenosoituksessa Länsirannalla.
Esitämme surunvalittelut perheelle ja palestiinalaishallinnolle.
Olemme nähneet raportit, joiden mukaan Israel tutkii tapausta.
Vaadimme nopeaa, reilua ja läpinäkyvää tutkimusta.
Kehotamme osapuolia lieventämään jännitteitä -
ja estämään väkivallan laajeneminen.
Johtava puolustusviranomainen kertoi TV7:lle, -
että turvallisuusjoukot ovat keskeyttä- neet käynnistetyt toimet Länsirannalla-
ja nostaneet valmiustasoa pyrkiessään rauhoittamaan jännitteitä -
ja välttämään väkivallan laajenemisen.
Oppositiojohtaja Jitzhak Herzog ja entinen oikeusministeri Tzipi Livni -
ovat sopineet yhteisen ehdokaslistan muodostamisesta.
Kyselyjen mukaan vaaliliitto haastaa vahvasti pääministeripuolueen.
Hatnua-puolueen Livni ja työväenpuolueen Herzog -
päättivät muodostaa vaaliliiton, koska kyselyt osoittivat, -
että yhteistyön ansiosta he saisivat 120 knesset-paikasta 23―24 -
ja voittaisivat siten Netanjahun puolueen yhdellä tai kahdella paikalla.
Siten ne muodostaisivat seuraavan hallituskokoonpanon.
Olen täällä luomassa voimanlisää, -
joka muuttaa hallinnon Israelin valtiossa.
Työväenpuolueen puheenjohtaja Herzog totesi toimittajille, -
että jos puolueet muodostavat seuraavan hallituksen, -
hän olisi pääministerinä vaalikauden ensimmäisen puoliskon, Livni toisen.
Edellisissä vaaleissa kaksi vuotta sitten keskustan rivit hajosivat.
Kun minut valittiin puolueen johtajaksi, lupasin itselleni, -
ettei niin kävisi minun kaudellani.
Knesset-jäsen Herzog on Israelin 6. presidentin Chaim Herzogin poika -
ja entisen varapääministerin Aba Evenin sisarenpoika.
Eveniä on pidetty maan nykyhistorian arvostetuimpana diplomaattina.
Herzog vannoi lopettavansa Israelin eristämisen, johon ovat johtaneet -
palestiinalaistilanteen umpikuja ja nationalistinen politiikka.
Hän haluaa tuoda "turvallisuutta, eikä pelkoa, keskustelua, eikä vihaa."
Vaaliliitto on herättänyt asiantuntijoissa epäilyjä, -
sillä Livni on vaihtanut puoluetta neljä kertaa vuoden 2005 jälkeen.
Hän on epäonnistunut kolmesti pyrkiessään pääministeriksi.
Liiton uskotaan vievän Livniä enem- män vasemmistoon kuin keskustaan.
Israelissa oikeiston kannatus on vankkaa.
Netanjahun Likud-puolueen odotetaan muodostavan -
ainakin epävirallisen liiton Juutalainen koti -äärioikeistopuolueen kanssa.
Kyselyjen mukaan sen arvellaan saavan 16―18 edustajanpaikkaa.
USA:n ulkoministeri John Kerry -
kutsui Netanjahun hätäkokoukseen Roomaan maanantaiksi.
Tavoitteena on koordinoida tulevia toimenpiteitä.
YK:n turvallisuusneuvoston on määrä äänestää -
kahden viikon kuluessa palestiinalaisehdotuksesta, -
jossa Israelia vaaditaan vetäytymään Länsirannalta -
vuoden 2016 loppuun mennessä.
Johtajat keskustelevat myös tilanteesta Israelissa ja Länsirannalla.
On olemassa ehdotuksia. Monet maat vaativat toimenpiteitä YK:ssa.
Tämä takaa keskustelun Israelin, palestiinalaisten ja avainmaiden välillä
Se on varmasti tapaamisen asialistalla.
Palestiinalaisten ehdotuksen välittä- jänä toimi Israelin itänaapuri Jordania.
Ehdotus ei ole ainoa, joka herättää huolta Israelissa.
Ranska, Iso-Britannia ja Saksa ovat luonnostelemassa päätöslauselmaa, -
jossa Ranskan ulkoministeri Fabiuksen mukaan -
esitettäisiin neuvottelujen päätökseen saamista kahden vuoden kuluessa.
Irlannin parlamentti asettui eilen -
äänestyksessä palestiinalaisvaltion tunnustamisen kannalle.
Tanska ilmoitti heti perään -
aikovansa äänestää palestiinalaisvaltion tunnustamisesta.
Tanskan parlamentti keskusteli asiasta ensikertaa tänään.
Äänestys toteutunee tammikuun alussa.
Esityksen laati kolmen pienen vasemmistolaispuolueen lainsäätäjät.
Heistä yksi epäili, ettei esitys saa kannatusta.
Kuukausi sitten pääministeri Helle Thorning-Schmidt sanoi, -
ettei Tanska tunnusta palestiinalaisvaltiota.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Ajantasaista tietoa Facebook- sivullamme TV7 Israel News.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Marianne Tenetz